**Doktorgrad – Prosjektbeskrivelse – forslag til innhold**

Dette er et forslag til innhold i prosjektbeskrivelser ved AD‑fakultetet:

# Bakgrunn

* Beskriv kort den faglige sammenhengen for avhandlingen.
* Redegjør kort for kunnskapsstatus/state of the art innen avhandlingens tema.
* Hvorfor er det foreslåtte avhandlingstemaet av interesse med tanke på behov for ny kunnskap? Hvordan vil prosjektet bidra til økt kunnskap/bidra til state of the art?

# Målsetting

* Presiser de *vitenskapelige* målene i avhandlingen.
* De ulike målene kan settes opp som punkter og formuleres slik at de etter endt arbeid kan etterprøves.

# Avgrensning

* Utred hva du skal fokusere på. Beskriv hvilke temaer som inngår i arbeidet *og hvilke relaterte temaer som ligger utenfor*.

# Forskningsmetodikk

* Beskriv forskningsinnholdet i ph.d.-prosjektet.
* Beskriv hvilke forskningsmetoder (for eksempel numeriske, eksperimentelle, feltobservasjoner) som vil bli benyttet for å nå målene satt opp under Målsetting.
* Hvis det skal samles inn eksperimentelle eller feltdata, skal innsamlingsstrategi og den planlagte metodikk for datatolkning beskrives.
* Kommenter eventuelle tverrfaglige problemstillinger i prosjektet, hvilke utfordringer som kan oppstå og hvordan vil du håndtere dem..

# Etiske problemstillinger

* Gjør rede for eventuelle etiske problemstillinger – for eksempel håndtering av personlige opplysninger eller biologisk materiale, miljømessige konsekvenser, eller konsekvenser for menneskelig konflikt.

# Forventede resultater

* Redegjør for hvilke nye vitenskapelige kunnskaper forskningen forventes å frembringe.
* Beskriv hvordan de resultatene som fremkommer eventuelt kan anvendes i industriell sammenheng eller på annen måte ha nytte, for eksempel for forvaltningen.
* Kommenter om doktorgradsarbeidet vil kunne bidra til innovasjon (for eksempel ved å bidra til et nytt produkt, en ny prosess eller en ny metode).

# Arbeidsplan/tidsplan

* Beskriv kort hvilke arbeidsoppgaver som må gjennomføres for å nå målene som er satt.
* Sett opp en tidsplan for gjennomføring av arbeidsoppgavene.
* Sett opp en publiseringsplan, om mulig en plan for konferanser og en plan for ev. annen formidling.

# Referanser

* Lag en liste over referanser som brukes for å beskrive faglig status (bakgrunn) og forskningsmetodene.

Prosjektbeskrivelsen skal normalt ha et omfang på 5-10 A-4-sider med normalt sideoppsett og fortløpende tekst, inkludert eventuelle figurer.